Marius Eriksen (turner)

Emil Marius Eriksen (født 9. desember 1886 i Barbu, død 14. september 1950 i Oslo) var blikkenslager og norsk sportsutøver som deltok under de olympiske leker 1912 i Stockholm.

Eriksen vant en olympisk bronsemedalje i turn under OL 1912 i Stockholm. Han var med på det norske laget som kom på tredje og siste plass i lagkonkurransen i mangekamp svensk system bak Sverige og Danmark. Det var kun tre lag fra tre nasjoner som var med i konkurransen som ble avholdt på Stockholms stadion.

Han drev sportsforretningen «Marius Eriksen» i Oslo og utviklet skitypen «Streamline».

Han var gift med Bitten Eriksen, og far til alpinistene Stein Eriksen og Marius Eriksen.

 OL-medaljer 
 1912  Stockholm - 16px|Bronse Bronse i turn, lagkamp svensk system (Norge)

 Eksterne lenker 


Kategori:Norske turnere
Kategori:Olympiske bronsemedaljevinnere for Norge
Kategori:Medaljevinnere under Sommer-OL 1912
Kategori:Deltakere for Norge under Sommer-OL 1912
Kategori:Gymnaster under Sommer-OL 1912
Kategori:Personer fra Arendal kommune
Kategori:Olympiske medaljevinnere i gymnastikk